rejauldu/bengali-wikipedia huggingface dataset:
থাম্ব|বীরশ্রেষ্ঠ মোস্তফা কামাল স্মৃতি জাদুঘর বীরশ্রেষ্ঠ মোহাম্মদ মোস্তাফা কামালের   স্মৃতি ধরে রাখার জন্য  ২০০৮ সালের শুরুর দিকে  বীরশ্রেষ্ঠ সিপাহি মোহাম্মদ মোস্তফা কামাল স্মৃতি জাদুঘর ও গ্রন্থাগারটি স্থাপিত হয়।  অবস্থান ভোলা শহর থেকে প্রায় সাত কিলোমিটার দূরে আলীনগর ইউনিয়নের মোস্তফা নগরে বীরশ্রেষ্ঠ মোস্তফা কামাল স্মৃতি জাদুঘর ও গ্রন্থাগারটি অবস্থিত।  ইতিহাস সাতজন বীরশ্রেষ্ঠ ও তিনজন ভাষাশহীদের জন্মস্থানে জাদুঘর ও লাইব্রেরি নির্মাণ প্রকল্পের আওতায় ৫৭ লাখ টাকা ব্যয়ে ২০০৮ সালের ৩ মে বীরশ্রেষ্ঠ সিপাহি মোহাম্মদ মোস্তফা কামাল গ্রন্থাগার ও স্মৃতি জাদুঘর নির্মাণ করা হয়। ভবিষ্যৎ প্রজন্মের কাছে মুক্তিযুদ্ধ ও বীরশ্রেষ্ঠদের ইতিহাস ছড়িয়ে দেওয়ার লক্ষ্যে এটি নির্মিত হয়।  বিবরণ জাদুঘরে রক্ষিত স্মৃতিচিহ্ন আর বই নতুন প্রজন্মের কাছে মুক্তিযুদ্ধের ইতিহাস তুলে ধরার কাজটি করে যাচ্ছে।নানা ধরনের বইয়ের মধ্যে প্রতিটি বিষয়ের জন্য রয়েছে আলাদা আলাদা আলমারি। প্রতিটি আলমারিতে রয়েছে বিষয়ভিত্তিক নাম, যা দেখে যে বই প্রয়োজন, তা পাওয়া যাবে। রয়েছে জীবনী, উপন্যাস, ধর্মীয়, বিজ্ঞান ও তথ্যপ্রযুক্তি, রচনাবলি, মুক্তিযুদ্ধ, সাধারণ জ্ঞান, শিশুসাহিত্য, কবিতাসমগ্রসহ নানা ধরনের বই। বইয়ের পাশাপাশি পড়ার জন্য বড় মিলনায়তনকক্ষে ছোট ছোট টেবিল সাজানো আছে। সাজানো বইয়ের এক পাশে রয়েছে বীরশ্রেষ্ঠর ব্যবহূত সামগ্রী আর ছবি। বই ছাড়াও এই পাঠাগারে রয়েছে প্রতিদিনের জাতীয় দৈনিক পড়ার সুযোগ।  সময়সূচী  সরকারী ছুটির দিন ছাড়া জাদুঘরটি প্রতিদিন সকাল ১০টা থেকে বিকাল ৪ টা পর্যন্ত সকলের জন্য উন্মুক্ত থাকে।  তথ্যসূত্র   বহিঃসংযোগ   বিষয়শ্রেণী:বরিশাল বিভাগের জাদুঘর বিষয়শ্রেণী:বাংলাদেশের স্বাধীনতা যুদ্ধের ফলাফল বিষয়শ্রেণী:মোস্তফা কামাল (বীরশ্রেষ্ঠ) বিষয়শ্রেণী:ভোলা জেলার দর্শনীয় স্থান বিষয়শ্রেণী:ভোলা জেলার ভবন ও স্থাপনা বিষয়শ্রেণী:ভোলা সদর উপজেলা বিষয়শ্রেণী:ভোলা জেলার শিক্ষাব্যবস্থা বিষয়শ্রেণী:বাংলাদেশের গ্রন্থাগার বিষয়শ্রেণী:২০০৮-এ বাংলাদেশে প্রতিষ্ঠিত বিষয়শ্রেণী:২০০৮-এ প্রতিষ্ঠিত জাদুঘর
alt=তার সাক্ষরযুক্ত ১০ টাকার মূল্যমানের একটি পাকিস্তানি হজ নোট।|থাম্ব|তার সাক্ষরযুক্ত ১০ টাকার মূল্যমানের একটি পাকিস্তানি হজ নোট। মাহবুবুর রশীদ ছিলেন পাকিস্তানের একজন বাঙালি ব্যাংকার, যিনি ১৯৬৭ থেকে ১৯৭১ সাল পর্যন্ত স্টেট ব্যাংক অব পাকিস্তানের চতুর্থ গভর্নর হিসেবে দায়িত্ব পালন করেছেন।                       তথ্যসূত্র   বিষয়শ্রেণী:২০শ শতাব্দীর বাঙালি বিষয়শ্রেণী:বাঙালি মুসলিম বিষয়শ্রেণী:বাঙালি ব্যক্তি বিষয়শ্রেণী:স্টেট ব্যাংক অব পাকিস্তানের গভর্নর
সিলেট-৭ আসন ছিল বাংলাদেশের জাতীয় সংসদের নির্বাচনী এলাকার একটি। এটি সিলেট জেলায় অবস্থিত জাতীয় সংসদের আসন ছিল।   সীমানা    ইতিহাস  সিলেট-৭ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।   নির্বাচিত সাংসদ  নির্বাচনসদস্যদল১৯৭৩নুরুল ইসলাম খানবাংলাদেশ আওয়ামী লীগ১৯৭৯দেওয়ান তৈমুর রাজা চৌধুরীবাংলাদেশ জাতীয়তাবাদী দলআসন বিলুপ্ত   নির্বাচন    তথ্যসূত্র    বহিঃসংযোগ    সেফোস "গণপ্রজাতন্ত্রী বাংলাদেশ"   বিষয়শ্রেণী:সিলেট জেলার জাতীয় সংসদীয় বিলুপ্ত আসন বিষয়শ্রেণী:১৯৭৩-এ বাংলাদেশে প্রতিষ্ঠিত বিষয়শ্রেণী:১৯৮৪-এ বিলুপ্ত
থাম্ব|প্রাচীন আমলের একটি চিলি ভাষায় মুদ্রিত বই স্পেনীয় ভাষা চিলির সরকারি ভাষা। এছাড়াও প্রায় ৪ লক্ষ লোক মাপুদুঙ্গুন ভাষাতে কথা বলেন। ইস্টার দ্বীপে রাপানুই ভাষা নামের একটি অস্ট্রোনেশীয় ভাষা প্রচলিত। আন্তর্জাতিক কাজকর্মে স্পেনীয় ভাষার পাশাপাশি ইংরেজি ভাষার প্রচলন বেড়েছে।   তথ্যসূত্র    বহিঃসংযোগ   চিলির ভাষার উপর এথনোলগ-এর রিপোর্ট  বিষয়শ্রেণী:চিলি বিষয়শ্রেণী:দক্ষিণ আমেরিকার ভাষা বিষয়শ্রেণী:চিলির ভাষা
তিরুতণি দক্ষিণ ভারতের তামিলনাড়ু রাজ্যের তিরুভেলুর জেলার একটি আবাসিক শহর ও তিরুতণি তালুকের সদর। শহরটিতে রয়েছে দেবসেনাপতি কার্তিকের মুরুগারূপে খ্যাত ছয়টি মন্দিরের একটি, তথা তিরুতণি মুরুগান মন্দির। এই ছয়টি মন্দির একত্রে মুরুগা ষণ্মন্দির বা অরুপটৈ বীড়ুগল নামে পরিচিত।  ভূগোল তিরুতণির স্থানাঙ্ক অবস্থানে। তিরুতণির গড় উচ্চতা সমুদ্রপৃষ্ঠ থেকে  উঁচুতে।  ইতিহাস তিরুতণি নামটি পূর্ণ তামিল শব্দ৷ ১লা নভেম্বর ১৯৫৩ খ্রিস্টাব্দে অন্ধ্র রাজ্য গঠন হওয়ার পর ১৯৬০ খ্রিস্টাব্দ পর্যন্ত এটি ছিলো নবগঠিত অন্ধ্র রাজ্যের চিত্তুর জেলার একটি শহর। ১৯৬০ খ্রিস্টাব্দের ১লা এপ্রিল তারিখে অন্ধ্রপ্রদেশ ও মাদ্রাজ সীমান্ত পরিবর্তন অধিনিয়ম, ১৯৫৯ লাগু হলে ভাষার ভিত্তিতে অন্ধ্রপ্রদেশের তিরুতণি ও রামকৃষ্ণরাজপেট্টাই বিধানসভা কেন্দ্র দুটি তৎকালীন মাদ্রাজ রাজ্যে স্থানান্তরিত করা হয়। এটি ভারতের দ্বিতীয় রাষ্ট্রপতি ও প্রথম উপরাষ্ট্রপতি ডা.সর্বপল্লী রাধাকৃষ্ণণের জন্মস্থান।  পরিবহন তিরুতণি আশে পাশের গ্রাম ও শহরগুলির সাথে পরিবহন মাধ্যমে ভালোভাবে গম্য৷ বাস ডিপোর ৭৯ টি বাসের মধ্যে ৪২ টি গ্রামীণ এলাকায় পরিবহন পরিচালনা করে৷ কোনো বিশেষ অনুষ্ঠানের সময়ে বাসের সংখ্যা চাহিদা অনুযায়ী বৃদ্ধি করা হয়৷ তামিল নাড়ু রাজ্য সরকার পরিবহন দপ্তর নিয়ন্ত্রিত বাসগুলি তিরুতণির সাথে চেন্নাই, সালেম, বেঙ্গালুরু, তিরুভেলুর, ভেলোর, আরক্কোণম, চিত্তুর, চেঙ্গলপট্টু, কাঞ্চীপুরম, তিরুবন্নামালাই, পোদট্টুরপেট, পল্লীপট্টু এবং তিরুপতিকে সড়কপথে যুক্ত করেছে৷  জনতত্ত্ব  ২০১১ খ্রিস্টাব্দে ভারতের জনগণনা অনুসারে তিরুতণি লোকালয়ের জনসংখ্যা ছিল ৪৪,৭৮১ জন, যেখানে প্রতি হাজার পুরুষে ১,০০৩ জন নারী বাস করতেন। মোট শিশু সংখ্যা ৪,৬৫৬ জন যেখানে শিশুপুত্র সংখ্যা ২,৪৪১ জন এবং শিশুকন্যা সংখ্যা ২,২১৫ জন। জনসংখ্যা অনুপাতে তপশিলি জাতি এবং তপশিলি উপজাতি শতাংশ যথাক্রমে ১২.৪২ ও ২.৪০। শহরটির সাক্ষরতার হার ছিল ৮৪.০৬ শতাংশ যা জাতীয় সাক্ষরতার হারের তুলনায় বেশি। শহরে মোট পরিবার সংখ্যা ১১,১২২ টি। মোট শ্রমজীবীর সংখ্যা ১৬,৪৫১ জন, যার মধ্যে কৃষক ৪৬২ জন, মূল কৃষিজীবী ৭১৫ জন গৃহস্থলী সংক্রান্ত শ্রমজীবী ৫৫০ জন, অন্যান্য শ্রমজীবী ১২,৬৪৮ জন। মোট প্রান্তিক শ্রমজীবী সংখ্যা ২,০৭৬ জন, যার মধ্যে প্রান্তিক কৃষক ৪৪ জন, প্রান্তিক কৃষিজীবী ১৮০ জন, প্রান্তিক গৃহস্থলী সংক্রান্ত শ্রমজীবী ২০২ জন, অন্যান্য প্রান্তিক শ্রমজীবী ১,৬৫০ জন।  তথ্যসূত্র  বিষয়শ্রেণী:তামিলনাড়ুর শহর ও নগর
সূতী ভি. এম. পাইলট মডেল সরকারি উচ্চ বিদ্যালয় টাঙ্গাইল জেলার গোপালপুর উপজেলায় অবস্থিত একটি সরকারি মাধ্যমিক শিক্ষা প্রতিষ্ঠান।   ইতিহাস  ১৯২০ সালের ০২ জানুয়ারি বিদ্যালয়টি প্রতিষ্ঠিত হয়। এরপর তৎকালীন সরকার থেকে স্মীকৃতি ও পাঠদানের অনুমতি পায় ১৯৮৪ সালের পহেলা জুন। এরপর ১৯৯৮ সালের পহেলা অক্টোবর প্রথম এমপিওভুক্ত হয়। তারপর ২৮ মে, ২০১৮ সালে বিদ্যালয়টি জাতীকরণ হয় এবং ২০২৩ সালের ১০ এপ্রিল এডহক ভিত্তিতে বিদ্যালয়ের ২৪ জন শিক্ষক/শিক্ষিকাকে ও ৯জন কর্মচারীর এমপিও বাতিল ও সরকারি ভাতাদির অর্ন্তভুক্ত করে নিয়োগ প্রদান করা হয়।   শিক্ষা কার্যক্রম  বিদ্যালয়টিতে ৬ষ্ঠ থেকে দশম শ্রেণি পর্যন্ত পাঠদান করানো হয়। এখানে সাধারণ শিক্ষাধারার পাশাপাশি কারিগরি শিক্ষাধারায় এবং বাংলা ভাষায় পাঠদান পরিচালিত হয়। সিলেবাস অনুযায়ী স্কুলটিতে বছরে দুইটি পরীক্ষা নেওয়া হয়, অর্ধ-বার্ষিকী এবং বার্ষিকী।   সাধারণ মাধ্যমিক শাখা  ৬ষ্ঠ শ্রেণিতে ভর্তি পরীক্ষার মাধ্যমে ভর্তির পাশাপাশি অন্যান্য শ্রেণিতে পরীক্ষা দিয়ে ভর্তির সুযোগ রয়েছে এই বিদ্যালয়টিতে। ৯ম-১০ম শ্রেণিতেও বিজ্ঞান, মানবিক ও ব্যবসায় শিক্ষা বিভাগ চালু আছে বিদ্যালয়টিতে।   কারিগরি শাখা  শুধুমাত্র ৯ম ও ১০ শ্রেণিতে একটি কারিগরি শাখা রয়েছে। এখানে উত্তীর্ণ শিক্ষার্থীরা এসএসসি (ভোকেশনাল) সনদ প্রাপ্ত হয়। এখানে তিনটি ট্রেডে পড়াশোনার সুযোগ রয়েছে। সেগুলো হলো: জেনারেল মেকানিক্স, বিল্ডিং মেইনটেন্যান্স, জেনারেল ইলেকট্রিক্যাল।   অবকাঠামো  বিদ্যালয়টির মোট আয়তন ৪৬৫ শতাংশ। ৯৫ শতাংশ জুড়ে রয়েছে বিদ্যালয়ের পাঠদানের ভবন। এর ১৯১ শতাংশ জুড়ে রয়েছে একটি খেলার মাঠ।    সহ-শিক্ষা কার্যক্রম    স্কাউটিং ও গার্ল গাইডিং  বিতর্ক প্রতিযোগিতা  বিশ্বসাহিত্য কেন্দ্র   তথ্যসূত্র   বিষয়শ্রেণী:১৯২০-এ প্রতিষ্ঠিত শিক্ষাপ্রতিষ্ঠান বিষয়শ্রেণী:টাঙ্গাইল জেলার বিদ্যালয়
পুষ্পা ভূঞা (১৯৪৬ – ২০১৫) একজন ভারতীয় নৃত্যশিল্পী৷ তিনি মূলত: ভারতনাট্যম এবং সত্রীয়া নৃত্য চর্চা করতেন৷   তাঁর অনবদ্য অবদানের জন্য ভারত সরকার ২০০২ সালে তাঁকে পদ্মশ্রী পুরস্কার-এ সম্মানিত করে।   শৈশব  পুষ্পা ভুঞার জন্ম হয়েছিল আসাম-এর জোড়াহাট জেলায় ১৯৪৬ সালে৷ তাঁর পিতা থানুরাম নিয়মকরা বরা একজন প্রসিদ্ধ নৃত্য শিল্পী ছিলেন৷ পুষ্পা ভুঞা শৈশবে নিজের পিতার থেকেই নৃত্য শিক্ষা লাভ করেন।   কেরিয়ার  ১৯৫৬ সালে পুষ্পা ভুঞা প্রসিদ্ধ গুরু রুক্মিণী দেবীর থেকে নৃত্য শিক্ষা লাভের জন্য জোড়াহাট থেকে মাদ্রাজে (বর্তমান চেন্নাই) যাত্রা করেন।  তিনি পরবর্ত্তী কালে গুরু মানগুডি দোরাইরজের তত্ত্বাবধানে ভারতনাট্যমের এবং গুরু বিষ্ণু ভৈসালকারের থেকে কথক নৃত্যের প্রশিক্ষণ নেন৷  পুষ্পা ভুঞা নিজেও উল্লেখযোগ্য সংখ্যক শিষ্যকে নৃত্যশিক্ষা দিয়েছিলেন৷   পুষ্পা ভুঞা ভারত এবং বিদেশের বিভিন্ন স্থানে নৃত্য প্রদর্শন করেছিলেন৷ তিনি অস্ট্রেলিয়া এবং ফ্রান্সে নৃত্যের শিক্ষাপ্রতিষ্ঠান প্রতিষ্ঠা করেছিলেন৷ তিনি দূরদর্শনের কেন্দ্রীয় অডিশন সমিতির সদস্যা ছিলেন৷ তাঁর উদ্যোগতে গুয়াহাটিে পুষ্পাঞ্জলি সাংস্কৃতিক একাডেমী প্রতিষ্ঠা হয়৷   পুরস্কার এবং সম্মান   জীবনজোড়া অবদান পুরস্কার – নর্থ ইস্ট টেলিভিশন    পদ্মশ্রী (২০০২) – ভারত সরকার     আরো দেখুন   ভারত নাট্যম  সত্রীয়া   তথ্যসূত্র    বহিঃসংযোগ     বিষয়শ্রেণী:১৯৪০-এর দশকে জন্ম বিষয়শ্রেণী:২০১৫-এ মৃত্যু বিষয়শ্রেণী:আসামের ব্যক্তি বিষয়শ্রেণী:আসামের নৃত্যশিল্পী বিষয়শ্রেণী:শিল্পকলায় পদ্মশ্রী প্রাপক বিষয়শ্রেণী:ভরতনাট্যম নৃত্যশিল্পী বিষয়শ্রেণী:২০শ শতাব্দীর ভারতীয় নৃত্যশিল্পী বিষয়শ্রেণী:ভারতীয় নারী শাস্ত্রীয় নৃত্যশিল্পী বিষয়শ্রেণী:ভারতীয় ধ্রুপদী নৃত্যের অভিনয়শিল্পী বিষয়শ্রেণী:যোরহাট জেলার ব্যক্তি বিষয়শ্রেণী:২০শ শতাব্দীর ভারতীয় নারী শিল্পী
থাম্ব|একজন জাগুয়ার শিকারি এবং তার ছেলে, চকো বোরিয়ালের স্থানীয়। বাবা তার অঞ্চলের ঐতিহ্যবাহী পোশাক পরিধান করে চলেছেন এবং ছেলে ইতোমধ্যে পশ্চিমা পোশাক গ্রহণ করেছেন। সাংস্কৃতিক সাম্রাজ্যবাদ হল সাম্রাজ্যবাদের সাংস্কৃতিক মাত্রা।  সাম্রাজ্যবাদ বলতে এখানে সভ্যতাগুলোর মধ্যে অসম সম্পর্কের সৃষ্টি এবং রক্ষণাবেক্ষণকে বোঝায়, যে সম্পর্কে একটি সভ্যতা অন্য একটি সভ্যতার উপর আধিপত্য বিস্তার করে। সুতরাং, সাংস্কৃতিক সাম্রাজ্যবাদ একটি কম শক্তিশালী সমাজের উপর সাধারণত একটি রাজনৈতিকভাবে শক্তিশালী জাতির সংস্কৃতির প্রচার ও প্রয়োগ করার অভ্যাস; অন্য কথায়, শিল্পায়ন ও অর্থনৈতিকভাবে প্রভাবশালী দেশগুলির সাংস্কৃতিক স্বৈরাচার যা বিশ্বজুড়ে নিজস্ব সাংস্কৃতিক মূল্যবোধ প্রচার ও নিজ স্বার্থের অনুকূলে সভ্যতার মানদণ্ড নির্ধারণ করে দেয়।  সাংস্কৃতিক সাম্রাজ্যবাদ বিভিন্ন রূপ নিতে পারে, যেমন মনোভাব, আনুষ্ঠানিক নীতি, বা সামরিক পদক্ষেপ - যতক্ষণ না এগুলি সাম্রাজ্যের সাংস্কৃতিক আধিপত্যকে শক্তিশালী করে। এই বিষয়ে গবেষণা জ্ঞানের বিভিন্ন শাখায় ঘটে এবং বিশেষত যোগাযোগ এবং মিডিয়া স্টাডিজ, শিক্ষা, বৈদেশিক নীতি, ইতিহাস, আন্তর্জাতিক সম্পর্ক, ভাষাবিজ্ঞান, সাহিত্য, উত্তর-উপনিবেশবাদ, বিজ্ঞান, সমাজবিজ্ঞান, সামাজিক তত্ত্ব, পরিবেশবাদ, এবং খেলাধুলা।  সাধারণত অন্য রাষ্ট্রের সাংস্কৃতিক সাম্রাজ্যবাদের প্রভাবাধীন থাকা আরেকটি রাষ্ট্রের জন্য একটি ক্ষতিকর ব্যাপার যেহেতু সাংস্কৃতিক সাম্রাজ্যবাদের মধ্য দিয়ে একটি শক্তিশালী রাষ্ট্র অন্য একটি দুর্বল রাষ্ট্রের বাজার ও অর্থনীতি দখল ও নিয়ন্ত্রণ করে। সাংস্কৃতিক সাম্রাজ্যবাদের নানা রূপ দেখা যায়, এটি কখনও দাদাগিরি মনোভাব, সরকারি নীতি, বা সামরিক ভয়প্রদর্শনের মধ্য দিয়েও প্রকাশ পায়; তবে সাংস্কৃতিক সাম্রাজ্যবাদের মধ্য দিয়ে সর্বদা সাংস্কৃতিক আধিপত্য বিস্তার তথা জোরদার করা হয়। মার্কিন সাম্রাজ্যবাদের বড় একটি হাতিয়ার হলিউডের চলচ্চিত্র। সাংস্কৃতিক সাম্রাজ্যবাদের কবলে পড়ে ফাস্ট ফুড, ড্রিংকস, পিৎজা, পেপসি, কোকাকোলা মত অস্বাস্থ্যকর পানীয় ও খাদ্যে অভ্যস্ত হয়ে পড়েছে বাঙালিরা। ভুলে যাচ্ছি তারা নিজস্ব খাবারের নাম। পরিবর্তিত হচ্ছে খাদ্যাভ্যাস। ঢাকার শপিং মলে শোনা যায় না বাংলা গান, শোনা যায় পশ্চিমা সংগীত। ডিজনি, ভায়াকম, সিবিএসের মতো গণমাধ্যম কোম্পানিগুলো ‘অবাধ তথ্য প্রবাহে’র সুযোগ নিয়ে তৃতীয় বিশ্বের দেশগুলোতে নিজেদের ইচ্ছামতো জনমত গঠন ও নিয়ন্ত্রণ করছে।   তাত্ত্বিক ভিত্তি  বর্তমানের অনেক বুদ্ধিজীবী যারা সাংস্কৃতিক সাম্রাজ্যবাদের কথা বলে তাদের অনেকে মিশেল ফুকো, এডওয়ার্ড সাইদ, গায়ত্রী চক্রবর্তী স্পিভাক এবং অন্যান্য উত্তরকাঠামোবাদী ও উত্তরউপনিবেশবাদী তাত্ত্বিকদের রচনাকর্মের সাথে পরিচিত।White, Livingston A. "Reconsidering Cultural Imperialism Theory" Transnational Broadcasting Studies no.6 Spring/Summer 2001. উত্তরউপনিবেশবাদ তত্ত্বে সাংস্কৃতিক সাম্রাজ্যবাদকে অনেক সময় অতীত উপনিবেশায়নের সাংস্কৃতিক উত্তরাধিকার বা সামাজিক আচার হিসেবে দেখা হয়, যা পশ্চিমা আধিপত্যকে বজায় রাখতে সহায়তা করে।   আরও দেখুন    উপনিবেশক মানসিকতা  উপনিবেশী মানসিকতা  সাংস্কৃতিক হীনম্মন্যতা  বিদেশমুখিতা   তথ্যসূত্র   বিষয়শ্রেণী:উত্তরাধুনিক তত্ত্ব বিষয়শ্রেণী:রাষ্ট্রবিজ্ঞান বিষয়শ্রেণী:সাম্রাজ্যবাদ বিষয়শ্রেণী:সংস্কৃতি বিষয়শ্রেণী:সংস্কৃতি বিদ্যা বিষয়শ্রেণী:সাংস্কৃতিক ভূগোল
ডাউয়াবাড়ী ইউনিয়ন বাংলাদেশের রংপুর বিভাগের নীলফামারী জেলার জলঢাকা উপজেলার একটি ইউনিয়ন। এ ইউনিয়নের ভৌগোলিক পরিচিতি কোড হল ৫৫.৭৩.৩৬.১৪।   ইতিহাস   ভৌগোলিক অবস্থান ও আয়তন  জলঢাকা উপজেলা সদর হতে উত্তর - পূর্ব দিকে অবস্থিত এ ইউনিয়নের মোট আয়তন ২২.২৪ বর্গকিলোমিটার। এর উত্তর দিকে ডিমলা উপজেলার ঝুনাগাছ চাপানী ইউনিয়ন, পূর্বে তিস্তা নদী এবং নদী ওপারে হাতীবান্ধা উপজেলা, দক্ষিণে শৌলমারী ইউনিয়ন এবং পশ্চিমে বালাগ্রাম ইউনিয়ন অবস্থিত।   প্রশাসনিক এলাকা  ডাউয়াবাড়ী ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —   জনসংখ্যা  ২০১১ সালের আদমশুমারি অনুযায়ী ডাউয়াবাড়ী ইউনিয়নের মোট জনসংখ্যা ছিল ১২৫১৫ জন, যার মধ্যে পুরুষ হল ৬৩৯০ জন এবং নারী হল ৬১২৫ জন।   শিক্ষা ও সংস্কৃতি  ডাউয়াবাড়ী ইউনিয়নের গড় সাক্ষরতা হার ৩০.৭%। তার মধ্যে নারী শিক্ষার হার ২৭.৩% এবং পুরুষ শিক্ষার হার ৩৪.০%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ   অর্থনীতি ও যোগাযোগ  ডাউয়াবাড়ী ইউনিয়নের অর্থনীতি মূলত কৃষি নির্ভর।   আরও দেখুন   বাংলাদেশের ইউনিয়ন  বাংলাদেশে স্থানীয় সরকার  রংপুর বিভাগ   তথ্যসূত্র   বহিঃসংযোগ  ইউনিয়ন তথ্য বাতায়ন   বিষয়শ্রেণী:জলঢাকা উপজেলার ইউনিয়ন
মাওলানা নুরুন্নবী ছামদানী বাংলাদেশের ঝিনাইদহ জেলার রাজনীতিবিদ ও তৎকালীন যশোর-২ আসনের সাবেক সংসদ সদস্য।   প্রাথমিক জীবন  নুরুন্নবী ছামদানী ঝিনাইদহ জেলায় জন্মগ্রহণ করেন।   রাজনৈতিক জীবন  নুরুন্নবী ছামদানী বাংলাদেশ জামায়াতে ইসলামীর রাজনীতিবিদ। ঝিনাইদহ পৌরসভার চেয়ারম্যান ছিলেন তিনি। তিনি ১৯৭৯ সালের দ্বিতীয় জাতীয় সংসদ নির্বাচনে ইসলামী ডেমোক্রেটিক লীগের (আইডিএল) প্রার্থী হিসেবে তৎকালীন যশোর-২ আসন থেকে সংসদ সদস্য নির্বাচিত হন।   যুদ্ধাপরাধ বিতর্ক  মুক্তিযুদ্ধের সময় ঝিনাইদহে শান্তি কমিটির সভাপতি ছিলেন। তার নেতৃত্বে হত্যা ও পরে তার লাশ গুম করে ফেলা হয় বলে অভিযোগ আছে।   তথ্যসূত্র   বিষয়শ্রেণী:জন্মের বছর অনুপস্থিত বিষয়শ্রেণী:ঝিনাইদহ জেলার রাজনীতিবিদ বিষয়শ্রেণী:বাংলাদেশ জামায়াতে ইসলামীর রাজনীতিবিদ বিষয়শ্রেণী:দ্বিতীয় জাতীয় সংসদ সদস্য বিষয়শ্রেণী:ইসলামিক ডেমোক্রেটিক লীগের রাজনীতিবিদ বিষয়শ্রেণী:জীবিত ব্যক্তি
শুভাশিস সিনহা (জন্ম: ২৯ জানুয়ারি, ১৯৭৮) একজন বাংলাদেশী কবি, নাট্যকার, নাট্য পরিচালক এবং গবেষক। তিনি মণিপুরি ললিতকলা একাডেমি এর নাট্য প্রশিক্ষক হিসেবে কর্মরত আছেন এবং মণিপুরি থিয়েটার পরিচালনা করেন। তিনি নাট্যসাহিত্যের জন্য ২০২৫ সালে বাংলা একাডেমি সাহিত্য পুরস্কার পান।   কর্মজীবন  জাহাঙ্গীরনগর বিশ্ববিদ্যালয়ের নাটক ও নাট্যতত্ত্ব বিভাগ থেকে স্নাতকোত্তর করেছেন। নিজ গ্রামে স্বপ্রতিষ্ঠিত মণিপুরি থিয়েটার ও লেখালেখি নিয়ে তৎপর আছেন। তিনি হওয়া না-হওয়ার গান কাব্যগ্রন্থের জন্য এইচএসবিসি-কালি ও কলম তরুণ লেখক পুরস্কার   পুরস্কার    বাংলা একাডেমি সাহিত্য পুরস্কার  এইচএসবিসি-কালি ও কলম তরুণ লেখক পুরস্কার  হুমায়ূন আহমেদ পুরস্কার  জাকারিয়া স্মৃতিপদক  তনুশ্রী পদক  আবদুল জব্বার খান স্মৃতিপদক   দিলীপ সিংহ স্মৃতি সাহিত্য পুরস্কার   পৌরি প্রবর্তিত গীতিস্বামী অ্যাওয়ার্ড   লেখা  কবিতা   পরশন (কবিতা)   তুমি (কবিতা)  মেঘগান (কবিতা)  আমার ফেরার পথ (কবিতা)  ডেকেছিলাম জল (কবিতা)  অক্ষর নতুন করে চিনি (কবিতা)  বেলা দ্বিপ্রহর (কবিতা)  হওয়া না-হওয়ার গান (কবিতা)  দ্বিমনদিশা (কবিতা)  গল্প   আবছায়াদের রূপকথা (গল্প)  নাটক   প্রতিরূপকথা (নাটক) নাট্যকাব্য   পরিখায় ঢাকা পথ   রুধিররঙ্গিনী  দ্বিখণ্ডিতা  উপন্যাস   কুলিমানুর ঘুম (উপন্যাস)   ইঞ্জিন (উপন্যাস)  প্রবন্ধ   ভাষা, কবিতা ও রবীন্দ্রনাথ (প্রবন্ধ)  গবেষণা   রবীন্দ্রনাথ : গ্রামের ছবি (গবেষণা)   মণিপুরি সাহিত্য সংগ্রহ ২খণ্ড   তথ্যসূত্র   বিষয়শ্রেণী:১৯৭৮-এ জন্ম
প্রাথমিক ও মধ্য ১৯শতকের নারীবাদী (১৮০১–১৮৭৪)  জন্ম ১৮০১ থেকে ১৮৭৪ সালের মধ্যে।  নাম দেশ জন্ম মৃত্যু মন্তব্য উৎস নবাব ফয়জুন্নেসা ব্রিটিশ ভারত (বর্তমান বাংলাদেশ) ১৮৩৪ ১৯০৩ নারী শিক্ষা সমর্থক  কাসিম আমিন মিশর ১৮৬৩ ১৯০৮ নারীর অধিকারের প্রাথমিক প্রবক্তা  হামিদা জাভানশির আজারবাইজান ১৮৭৩ ১৯৫৫ নারীর অধিকারের কর্মী, দাতব্য কর্মী  মেগাস্টার এবং তাঁর আলো. হামিদা জাভানশির নাতনি ডঃ মিনা দাভাতদারোভার সাক্ষাৎকার। জেন্ডার-আজ.অর্গ আইশা তায়মুর মিশর ১৮৪০ ১৯০২ সামাজিক কর্মী, উপন্যাসিকা আইশা তায়মুর  – ইজিপ্টীয় রাষ্ট্র তথ্য পরিষেবা ফাতমা আলিয়া টোপুজ তুরস্ক ১৮৬২ ১৯৩৬ নারীর অধিকারের কর্মী, উপন্যাসিকা  জামিল সিদ্দিক আল-জাহাউই ইরাক ১৮৬৩ ১৯৩৬ কবি, ইসলামী দার্শনিক  Zaynab Fawwaz  লেবানন ১৮৬০ ১৯১৪ নাট্যকার, নারীর অধিকারের কর্মী    শেষ ১৯শতক ও প্রাথমিক ২০শতকের নারীবাদী (১৮৭৫–১৯৩৯)  জন্ম ১৮৭৫ থেকে ১৯৩৯ সালের মধ্যে।  নাম দেশ জন্ম মৃত্যু মন্তব্য উৎস ইফফাত আরা বাংলাদেশ ১৯৩৯ –  লেখক, সামাজিক কর্মী  মার্গট বদরান যুক্তরাষ্ট্র ১৯৩৪ –  মধ্যপ্রাচ্যের ইতিহাসবিদ ও ইসলামী নারীবাদের স্বীকৃত পণ্ডিত  ইউজেনি লে ব্রুন ইজিপ্ট  ১৯০৮   হামিদ দালওয়াই ভারত ১৯৩২ ১৯৭৭ সাম্যবাদী নারীবাদী  তাহার হাদ্দাদ তিউনিসিয়া ১৮৯৭ ১৯৩৫  Curtiss, Richard H. "নারীদের অধিকারের বিষয়টি তিউনিসিয়ার রাষ্ট্রের একটি বিষয়." Washington Report on Middle East Affairs. সেপ্টেম্বর/অক্টোবর ১৯৯৩, পৃষ্ঠা ৫০. January 17, 2009 প্রাপ্ত। জাইব-উন-নিসা হামিদুল্লাহ ব্রিটিশ ভারত ১৯২১ ২০০০ পাকিস্তানের (পূর্ব) প্রবর্তক * শামসিয়া ফকেহ মালয়েশিয়া ১৯২৪ ২০০৮ রাজনৈতিক নেতা, মালয়েশিয়ান জাতীয়তাবাদী  হামিদা হোসেন বাংলাদেশ ১৯৩৬ –  মানবাধিকার কর্মী, শিক্ষাবিদ  ফাতিমা আহমেদ ইব্রাহিম সুদান ১৯৩৩ ২০১৭   রাদেন আদজেং কার্তিনি ইন্দোনেশিয়া ১৮৭৯ ১৯০৪ জাভানী মুল নেটিভ ইন্দোনেশিয়ান নারীদের পক্ষের প্রবক্তা, বহুবিবাহিত বিবাহ ও নারীদের শিক্ষার সুযোগের অভাবের সমালোচক  সুফিয়া কামাল বাংলাদেশ ১৯১১ ১৯৯৯ প্রবক্তা, জাতীয়তাবাদী, কবি  আনবারা সালাম খালিদী লেবানন ১৮৯৭ ১৯৮৬ লেখিকা  শামসুন্নাহার মাহমুদ বাংলাদেশ ১৯০৮ ১৯৬৪ বাংলায় নারীর অধিকারের আন্দোলনের নেতা  মালাক হিফনি নাসিফ মিশর ১৮৮৬ ১৯১৮   নিজার কাব্বানী সিরিয়া ১৯২৩ ১৯৯৮ কবি, অগ্রগামী বুদ্ধিজীবী  আলিফা রিফাত মিশর ১৯৩০ ১৯৯৬ উপন্যাসিকা Nkealah, N. (2008). Reconciling Arabo-Islamic culture and feminist consciousness in North African women's writing: silence and voice in the short stories of Alifa Rifaat and Assia Djebar. Tydskrif vir Letterkunde, 45(1), 19-41. বেগম রোকেয়া বাংলাদেশ ১৮৮০ ১৯৩২ লেখিকা, শিক্ষা সম্প্রসারক  হুদা শা'আরাউই মিশর ১৮৭৯ ১৯৪৭ আয়োজক; ইজিপ্টীয় নারীবাদী ইউনিয়ন এর প্রতিষ্ঠাতা Shaʻrāwī, Hudá, and Margot Badran. Harem Years: The Memoirs of an Egyptian Feminist (1879-1924). New York: Feminist Press at the City University of New York, 1987. হিদায়া সুলতান আল-সালেম কুয়েত ১৯৩৬ ২০০১ লেখিকা, প্রচারক, ভোটাধিকার সমর্থক  রাসুনা সাইদ ইন্দোনেশিয়া ১৯১০ ১৯৬৫ রাজনৈতিক নেতা, জাতীয়তাবাদী Tim Gabung Ilmu, পাহেলাওয়া ইন্দোনেশিয়া ও তাঁর প্রোফাইল: সম্পূর্ণ সংস্করণ, Gedung Ilmu, Jakarta, . সাইজা নবারাওয়ী মিশর ১৮৯৭ ১৯৮৫ সাংবাদিক  সালমা সোবহান বাংলাদেশ ১৯৩৭ ২০০৩ আইনজীবী, শিক্ষাবিদ  নুরখোন ইউলদাশেভা উজবেকিস্তান ১৯১৩ ১৯২৯ নৃত্যাঙ্গনা  ইসমাত চুঘতাই ভারত ১৯১৫ ১৯৯১ উপন্যাসিকা, পরিচালক  নাজিরা জেইন আল-দীন লেবানন ১৯০৮ ১৯৭৬ লেখিকা, নারীর অধিকারের কর্মী    তথ্যসূত্র   বিষয়শ্রেণী:নারীদের তালিকা
এশিয়ার ক্ষুদ্রতম দুই মসজিদ বলতে বাংলাদেশের বগুড়া জেলার আদমদীঘি উপজেলার সান্তাহার পৌর এলাকার তারাপুর ও মালশন গ্রামে অবস্থিত দুটি প্রাচীন ক্ষুদ্র মসজিদকে বোঝানো হয়। স্থানীয়ভাবে প্রচলিত বিশ্বাস অনুসারে এগুলো এশিয়া মহাদেশের সবচেয়ে ছোট মসজিদ হিসেবে পরিচিত।   অবস্থান  দুটি মসজিদই সান্তাহার রেলস্টেশন থেকে অল্প দূরত্বে অবস্থিত। রেললাইনের পাশে অবস্থিত তারাপুর গ্রামে প্রথম মসজিদটি এবং সংলগ্ন মালশন গ্রামে অপর মসজিদটি অবস্থিত।   ইতিহাস  গবেষকরা ধারণা করেন, ১৭৭০ থেকে ১৭৯০ সালের মধ্যে মসজিদ দুটি নির্মিত হয়। সে সময় নাটোরের রাণী ভবানীর সর্ববৃহৎ জমিদারি ব্যবস্থার অন্তর্ভুক্ত ছিল আদমদীঘি অঞ্চল।  লোকমুখে প্রচলিত কাহিনি অনুসারে, তারাপুর গ্রামে একটি মুসলিম পরিবার ইবাদতের জন্য মসজিদ নির্মাণ করতে চাইলে হিন্দু সমাজপতিরা বাধা দেয়। পরবর্তীতে রাণী ভবানীর সহযোগিতায় অত্যন্ত ছোট আকারে তিনজন মুসল্লির নামাজ পড়ার উপযোগী একটি মসজিদ নির্মিত হয়।   মালশন গ্রামের মসজিদ সম্পর্কেও স্পষ্ট তথ্য নেই, তবে এর নির্মাণশৈলী তারাপুরের মসজিদের সঙ্গে অভিন্ন।   স্থাপত্য বৈশিষ্ট্য   তারাপুর মসজিদ   প্রস্থ: প্রায় ৯ ফুট, উচ্চতা (মিনারসহ): ১২ ফুট।    মিনারের ঘের: প্রায় ২৭ ফুট।    দরজা: উচ্চতা ৬.৫ ফুট, প্রস্থ ২.৫ ফুট।    মেহরাব: উচ্চতা ৩.৫ ফুট, প্রস্থ ১.৫ ফুট।    নামাজ আদায়ের ধারণক্ষমতা: সর্বোচ্চ ৩ জন।   মালশন মসজিদ   আকারে কিছুটা বড় হলেও নকশা ও শৈলী একই ধরনের।    ধারণক্ষমতা: সর্বোচ্চ ৫ জন।   বর্তমান অবস্থা  দুটি মসজিদই বর্তমানে জীর্ণ ও পরিত্যক্ত অবস্থায় আছে। এখানে বহু বছর ধরে নামাজ বা আজান হয় না। স্থানীয়দের ব্যক্তিগত উদ্যোগে কিছু সংস্কার করা হলেও প্রত্নতত্ত্ব বিভাগ কোনো উদ্যোগ নেয়নি।   তবে ভ্রমণপিপাসু ও ইতিহাসপ্রেমী মানুষ নিয়মিত এ মসজিদ দুটি দেখতে আসেন।   গুরুত্ব  যদিও আনুষ্ঠানিকভাবে প্রত্নতাত্ত্বিক নিদর্শন হিসেবে স্বীকৃত নয়, তবে স্থানীয় পর্যায়ে এগুলো ঐতিহাসিক নিদর্শন ও পর্যটন কেন্দ্র হিসেবে বিবেচিত হচ্ছে।     তথ্যসূত্র   বিষয়শ্রেণী:বগুড়া জেলার দর্শনীয় স্থান বিষয়শ্রেণী:বগুড়া জেলার মসজিদ বিষয়শ্রেণী:রাজশাহী বিভাগের ভবন ও স্থাপনা বিষয়শ্রেণী:আদমদীঘি উপজেলা
ইয়োনা ডেল কারমেন ডন (জন্ম ৩০ জানুয়ারী, ১৯৯১) একজন আর্জেন্টিনীয় গ্ল্যামার মডেল এবং সুন্দরী প্রতিযোগিতার শিরোনামধারী। তিনি মিস ওয়ার্ল্ড ২০১৪ এ আর্জেন্টিনার প্রতিনিধিত্ব করেছিলেন। ইয়োনা ২০১৩ সালের ডিসেম্বরে সেন্ট্রো ডি কনভেনসিওনেস ডি সিটি সেন্টার রোজারিওতে অনুষ্ঠিত একটি অনুষ্ঠানে মিস ওয়ার্ল্ড আর্জেন্টিনা নির্বাচিত হন। তিনি জাপানের টোকিওতে মিস ইন্টারন্যাশনাল ২০১৬ -এ তার দেশের প্রতিনিধিত্ব করেছিলেন, যেখানে তিনি শীর্ষ ১৫-এ স্থান পান। ডন ভিয়েতনামে অনুষ্ঠিত মিস গ্র্যান্ড ইন্টারন্যাশনাল ২০১৭ -এ আর্জেন্টিনার প্রতিনিধিত্ব করেছিলেন।    তথ্যসূত্র   বিষয়শ্রেণী:১৯৯১-এ জন্ম বিষয়শ্রেণী:জীবিত ব্যক্তি বিষয়শ্রেণী:আর্জেন্টিনীয় সুন্দরী প্রতিযোগিতার বিজয়ী বিষয়শ্রেণী:মিস ওয়ার্ল্ড ২০১৪-এর প্রতিনিধি
right|132px|thumbnail|দোংউইয়ান স্টেশন, লাইন নং ২ ছুংছিং মেট্রো (চীনা ভাষায়: 重庆轨道交通 ছুংছিং কুয়েইতাও চিয়াওথোং "ছুংছিং রেল পরিবহন") চীনের ছুংছিং শহরের একটি মনোরেল ব্যবস্থা। এটি চীনের একমাত্র মনোরেল এবং পশ্চিম চীনের একমাত্র দ্রুত পরিবহন ব্যবস্থা। বর্তমানে এতে কেবল একটি লাইন চালু আছে: লাইন নং ২। লাইনটি শহরের তিনটি প্রশাসনিক এলাকার মধ্য দিয়ে চলে গেছে। রেলপথের দৈর্ঘ্য ১৯.১৫ কিমি। ছুংছিং একটি পাহাড়ি শহর বলে এই রেল ব্যবস্থাটির বেশির ভাগই ভূ-পৃষ্ঠে অবস্থিত, তবে প্রায় ২.২ কিমি পথ এবং ৩টি স্টেশন ভূগর্ভস্থ। এতে ব্যবহৃত ট্রেনগুলির আরোহণ ক্ষমতা সাধারণের চেয়ে বেশি। ব্যবস্থাটি প্রতি ঘণ্টায় ৩০,০০০ যাত্রী পরিবহনে সক্ষম।   আরও দেখুন   বিষয়শ্রেণী:চীনের দ্রুতগামী গণপরিবহন ব্যবস্থা বিষয়শ্রেণী:চীনের ভূগর্ভস্থ দ্রুতগামী গণপরিবহন
আল-ফালাহ বিশ্ববিদ্যালয় ( AFU ) হল একটি বেসরকারি বিশ্ববিদ্যালয়  যা ভারতের হরিয়ানার ফরিদাবাদে অবস্থিত। বিশ্ববিদ্যালয়টি ২০১৪ সালে আল-ফালাহ চ্যারিটেবল অনুদানে  প্রতিষ্ঠিত হয়েছিল।  ভারতের সমস্ত বিশ্ববিদ্যালয়ের মতো, আল-ফালাহ বিশ্ববিদ্যালয়ও বিশ্ববিদ্যালয় মঞ্জুরি কমিশন (ভারত) (ইউজিসি) দ্বারা স্বীকৃত।    বিদ্যালয়  বিশ্ববিদ্যালয় নিম্নলিখিত স্কুলগুলি পরিচালনা করে:    আল-ফালাহ স্কুল অফ মেডিকেল সায়েন্স  আল-ফালাহ স্কুল অফ এডুকেশন অ্যান্ড ট্রেনিং  আল-ফালাহ স্কুল অফ হিউম্যানিটিজ অ্যান্ড ল্যাঙ্গুয়েজ  আল-ফালাহ স্কুল অফ ফিজিক্যাল অ্যান্ড মলিকুলার সায়েন্স  আল-ফালাহ স্কুল অফ সোশ্যাল সায়েন্স   তথ্যসূত্র    বহিঃসংযোগ     বিষয়শ্রেণী:ভারতের বেসরকারি বিশ্ববিদ্যালয় বিষয়শ্রেণী:ভারতের উচ্চ শিক্ষা প্রতিষ্ঠান বিষয়শ্রেণী:২০১৪-এ প্রতিষ্ঠিত শিক্ষাপ্রতিষ্ঠান বিষয়শ্রেণী:হরিয়ানার বিশ্ববিদ্যালয় বিষয়শ্রেণী:২০১৪-এ প্রতিষ্ঠিত বিশ্ববিদ্যালয় ও কলেজ
উৎপলেন্দু চক্রবর্তী (জন্ম ১৯৪৮ - ২০ আগস্ট ২০২৪) ছিলেন একজন ভারতীয় বাংলা চলচ্চিত্র পরিচালক, লেখক এবং থিয়েটার ব্যক্তিত্ব।   জীবন ও কর্মজীবন  উৎপলেন্দু চক্রবর্তী ১৯৪৮ সালে অধুনা বাংলাদেশের পাবনা জেলায় জন্মগ্রহণ করেন। স্কটিশ চার্চ কলেজ থেকে স্নাতক এবং কলকাতা বিশ্ববিদ্যালয় থেকে ১৯৬৭ সালে এম এ পাশ করেন।Some Alumni of Scottish Church College in 175th Year Commemoration Volume. Scottish Church College, April 2008, page 591   চক্রবর্তী ছাত্রজীবনে বাম রাজনীতিতে জড়িত ছিলেন এবং আদিবাসীদের মধ্যে সময় কাটাতেন। যদিও তিনি শিক্ষক হিসাবে জীবন শুরু করেছিলেন, তবে তার আবেগ ছিল চলচ্চিত্র। তিনি বেশ কয়েকটি প্রামাণ্যচিত্র ও চলচ্চিত্র নির্মাণ করেছিলেন। তারমধ্যে ময়না তদন্ত, চোখ এবং দেবশিশু উল্লেখযোগ্য। তিনি চলচ্চিত্র পরিচালনায় রাষ্ট্রপতি পুরস্কার এবং জাতীয় চলচ্চিত্র পুরস্কার পেয়েছেন।   তথ্যসূত্র   বিষয়শ্রেণী:শ্রেষ্ঠ পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার বিজয়ী চলচ্চিত্ বিষয়শ্রেণী:ভারতীয় টেলিভিশন পরিচালক বিষয়শ্রেণী:২১শ শতাব্দীর ভারতীয় চলচ্চিত্র পরিচালক বিষয়শ্রেণী:২০শ শতাব্দীর ভারতীয় চলচ্চিত্র পরিচালক বিষয়শ্রেণী:কলকাতার চলচ্চিত্র পরিচালক বিষয়শ্রেণী:শ্রেষ্ঠ পরিচালনা বিভাগে জাতীয় চলচ্চিত্র পুরস্কার (ভারত) বিজয়ী বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:স্কটিশ চার্চ কলেজের প্রাক্তন শিক্ষার্থী বিষয়শ্রেণী:ভারতীয় প্রামাণ্য চলচ্চিত্র নির্মাতা বিষয়শ্রেণী:ভারতীয় পুরুষ চিত্রনাট্যকার বিষয়শ্রেণী:বাঙালি চলচ্চিত্র পরিচালক বিষয়শ্রেণী:বাঙালি লেখক বিষয়শ্রেণী:১৯৪৮-এ জন্ম বিষয়শ্রেণী:কলকাতার চিত্রনাট্যকার বিষয়শ্রেণী:২০শ শতাব্দীর ভারতীয় নাট্যকার বিষয়শ্রেণী:শ্রেষ্ঠ পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার বিজয়ী চলচ্চিত্র পরিচালক বিষয়শ্রেণী:২০২৪-এ মৃত্যু